google/wiki40b huggingface dataset:
ZoneCD

ZoneCD er en tidligere Linuxdistribusjon og LiveDistro som var basert på Knoppix, og dermed indirekte på Debian. Distribusjonen inneholdt en del pre-konfigurert programvare for å skape en Wi-Fi gateway.

Versjon 0.5 ble lansert 27. oktober 2004. Siste versjon var 0.6 og ble lansert 5. mars 2005.
Marianne Westman

Oppvekst og utdannelse

Marianne Westman vokste opp i Falun. Som attenåring begynte hun på Konstfacks keramikklinje i Stockholm, der hun hadde Edgar Böckman som lærer.

Rörstrand

I 1950 ble hun ansatt først på prøve, og deretter med fast kontrakt, ved Rörstrand i Lidköping. Hun forble ved Rörstrand til 1971, og fikk tilnavnet "porslinsmamma" der. På Rörstrand formga Westman blant annet de nå klassiske, naturinspirerte servisene Picknick og det blåblomstrede Mon Amie (1952). Begge blir nå omtalt som typiske eksempler på skandinavisk 1950-tallsdesign. I 2008 begynte Rörstrand å produsere Mon Amie på nytt; i den nyproduserte serien anvendes dekoren på nye modeller for koppenes og skålenes vedkommende. Picknick produseres ikke lengre hos Rörstrand, men dekoren har blitt gjenbrukt på nyproduserte tekstiler (fra Almedahls) og serveringsbrett. De fleste av Marianne Westmans serviser er utstilt på Rörstrands museum i Lidköping.

Skrufs glasbruk

I årene 1972–77 arbeidet hun på Skrufs glasbruk. Der utformet hun serien Le Chef og ostefatene Provence.

Frilans i Tyskland

I perioden 1972–93 frilanset Marianne Westman for Hutschenreuther og for Arzbergs porselensfabrikker i Bayern i Tyskland. Da tegnet hon servisene Falun og Kristina.

Tekstildesign i Falun

Marianne Westmans søsken Bruno og Inga-Lill Westman og mor Margit Westman startet 1952 håndtrykksatelieret Westmans Textilateljé i Villastaden i Falun. Marianne Westman bosatte seg i Falun i 1977 og formga mønstre for familiens tekstilatelier.
Blue Thunder

Handling

Frank Murphy (Roy Scheider) er en modig politi-pilot i Los Angeles som kommer i kamp mot fanatiske krefter i regjeringen som vil misbruke et nyutviklet kamphelikopter. 
Frank blir utvalgt til å prøvefly det nyutviklede kamphelikopteret Blue Thunder og blir totalt overrasket over det ultrahurtige og høyteknologiske helikopteret. Det kan "se" gjennom vegger, fange opp den laveste hvisking og jevne en bydel med jorden. Murphy og hans makker Lymangood (Daniel Stern) kommer imidlertid over informasjon om at helikopteret skal brukes til overvåkning og terror mot egne borgere, noe som setter deres egne liv i fare. Det hele utvilker seg til en kamp på liv og død der hans overordnede, oberst Cochrane (Malcolm McDowell), har til hensikt å rydde ham av veien. Murphys eneste våpen er Blue Thunder.

Om filmen

Filmen avstedskom året etter en TV-serie med samme navn: Blue Thunder.
Kinnaspelet

Kinnaspelet er et historisk spel som hvert år siden 1985 har blitt framført mellom bergveggen og steinkirken Kinn kirke på den øya Kinn i Flora kommune i Sunnfjord i Sogn og Fjordane lengst vest i Norge. Under Kinnaspelet blir skuespillet Songen ved det store Djup, skrevet av Rolf Losnegård, satt opp og vist med deltakelse av både profesjonelle aktører og amatører.

Bakgrunnen for Kinnaspelet

Sokneprest Odd Stubhaug i Florø fikk i 1980 ideen om å lage et historisk skuespill basert på myter knyttet til middelalderkirken på Kinn. Han kontaktet Sogn og Fjordane teater med ideen, og et samarbeid kom i stand. 
I den første Kinnaspel-komiteen satt Odd Stubhaug, Else Nydal, Liv Sørebø Ellingsen, Kirsti Grindheim, Jostein Molde, Renate Svardal, Randi Holsen, Grete Heggelund, Arne Færøyvik og Jon Ådnøy. Stykket hadde urpremiere 5. juli 1985. I årene etter har stykket blitt spilt i slutten av juni.

Handlingen i stykket

Rammen rundt dramaet er innføringen av reformasjonen i Norge i 1537. Kongens fut kommer med bud om de religiøse endringene til Kinn. Samtidig gjør han det kjent at Norge er blitt lagt under Danmark som et lydrike. I et «teater i teateret» fortelles også historien om den irske helgenen Sunnivas flukt fra hedenske vikinger.
Sagnet forteller nemlig at St. Sunniva (kjent i forbindelse med Selje kloster) var en av tre søstre. De flyktet fra vikingene i hver sin båt. Båtene drev inn til hver sin øy på Vestlandet og til Kinn kom Borni. Hun skal ha bodd i en heller i fjellet bak kirken. Kinnaspelet er bygget på denne historien.
Legender og historie danner miljø og bakgrunn. Men spelets nerve ligger likevel i allmenne konflikter: Tro og tvil, håp og mismot, kjærlighet og svik, opprør og undertrykking.

Aktører

Songen ved det store Djup er skrevet av Rolf Losnegård, som også måtte steppe inn som skuespiller det første året, etter at Gerald Pettersen ble syk like før premieren i 1985. Anne Gullestad hadde den opprinnelige regien på stykket, men det har siden blitt regissert av instruktørene Trond Lie, Mette Brantzeg, Agnete Haaland og Trond Birkedal (2007). Musikken er skrevet av Per Janke Jørgensen. Skuespillere som har hatt bærende roller i stykket, er blant annet Agnete Haaland, Gro Ann Uthaug, Per Christian Ellefsen og Morten Røhrt. Kinnaspelet blir fremført i samarbeid med Sogn og Fjordane Teater og hundre og femti amatører.
Antilleptostylus

Utseende

Nokså små, kraftige, matte, brunlige trebukker. Antennene er betydelig lengre enn kroppen. Pronotum er mye bredere enn langt og noe smalere enn dekkvingene, med rundede sider. Dekkvingene er nesten jevnbrede, med et mørk skråbånd eller lys spiss.

Utbredelse

Slekten er kjent fra Puerto Rico og Jamaica.
Mount Storm kullkraftverk

Mount Storm kullkraftverk er et kullkraftverk i Grant County i nordøstre fjellstrøk av delstaten Vest-Virginia i det østlige USA. Det har en installert produksjonskapasitet på 1 600 MW, fordelt på 3 omtrent like store blokker/turbiner. Operatør er Dominion Virginia Power Co. (Dominion).
Anlegget ble bygget ut i årene 1965–1973. Brenselkilden er kull.
Utslippene av CO2 i 2007 var totalt 12,7 mill tonn.
Lagtinget

Behandling av lovforslag

De fleste lovforslag kommer fra regjeringen, men også det enkelte medlem av Odelstinget kunne fremme lovforslag. Lagtingets medlemmer kunne ikke selv fremme lovforslag, men de satt i komiteene som laget innstilling til lovforslag og hadde på denne måten mulighet til å påvirke forslagene.
Dersom Odelstinget ga sin støtte til et lovforslag, ble det sendt til Lagtinget for votering. Fikk forslaget støtte av et flertall i Lagtinget, ble det vedtatt som lov og sendt til Kongen i statsråd for sanksjon (Grl. §§ 76-77).
I de meget sjeldne tilfellene Lagtinget ikke sluttet seg til Odelstingets vedtak, ble forslaget sendt tilbake til Odelstinget med anmerkninger for ny behandling. Etter ny behandling i Odelstinget kunne lovforslaget forkastes av Odelstinget eller sendes tilbake til Lagtinget i likelydende eller revidert utgave. Ved eventuell andre gangs uenighet måtte forslaget tas opp til plenumsbehandling i Stortinget. Da krevdes to tredjedels flertall for vedtak. Mellom to behandlinger av samme sak i Lagtinget, og mellom andre gangs behandling og eventuelt Stortinget i plenum, skulle det gå minst tre dager (Grl. § 76).

Riksrett

Lagtinget hadde en spesiell funksjon som del av dommerpanelet i riksrettssaker. Riksretten dømte i saker som Odelstinget anla mot regjeringsmedlemmer, høyesterettsdommere eller stortingsrepresentanter. Dommerne i riksretten var Lagtingets faste medlemmer og Høyesteretts faste medlemmer (Grl. §§ 86-87).

Presidentskapet

Stortingets presidentskap besto tidligere av presidenten og visepresidenten i hvert av Stortinget, Lagtinget og Odelstinget. Etter avviklingen av Lagtinget består presidentskapet av stortingspresidenten og fem visepresidenter.
Fekting under de britiske imperie- og samveldeleker 1954

Fekting under de britiske imperie- og samveldeleker 1954. Fekting var en av flere sporter under de britiske imperie- og samveldeleker (British Empire and Commonwealth Games) som ble arrangert i Vancouver i Canada i perioden 30. juli til 7. august 1954. Det var de femte lekene i det som kom til å bli Samveldelekene (Commonwealth Games) fra 1978. De fire foregående lekene het de britiske imperielekene (British Empire Games).  Det var sju øvelser, seks for menn og en for kvinner. Kårde, sabel og florett både individuelt og i lag for menn og en individuell konkurranse i florett for kvinner. England ble beste nasjon med fem gullmedaljer foran Australia og Canada med en hver.
Batbayar

Etymologi

Batbayar betyr «stor glede» på mongolsk. Navneleddet bat, betyr «sterk, stabil».
Rullestolbasketball

Rullestolbasketball er en variant av basketball, som spilles av personer med handicap som gjør at de sitter i rullestol. Idretten organiseres internasjonalt av International Wheelchair Basketball Federation (IWBF).
Det er 105 nasjonale organisasjoner for rullestolbasketball i verden. I Norge er sporten underlagt Norges Idrettsforbund via Norges Basketballforbund.
Rullestolbasketball er en gren innen Paralympiske sommerleker, og det arrangeres både VM i rullestolbasketball og regionale mesterskap.
Sporten ble etablert i 1944 som en del av rehabiliteringsprogrammet ved Stoke Mandeville Hospital i Aylesbury i England, og ble da kalt rullestolnettball. Det ble også spilt fra 1946 i USA, blant krigsveteraner. Det første verdensmesterskapet ble arrangert i 1975, og sporten har vært med i Paralympics siden 1960.
Froland

Geologi

Denne delen av Agder tilhører Bamblefeltet i  det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.

Topografi

Froland er en kommune som domineres av store skogsarealer som gjennomskjæres av to store vassdrag, Nidelva og Tovdalselva. Froland sin høyeste fjeltopp er Befjell på 658 moh. Mange tror at det er Himmelsyna som er høyest, men dette fjellet er kun 645 moh og er Birkenes sin høyeste fjelltopp.

Kommunikasjon

Samferdselslinjen gjennom Froland kommune fra øst mot vest er riksvei 42 som forbinder Arendal og Evje. Riksveien krysser Nidelva og Arendalsbanen ved Blakstad, og her har kommunesenteret i Froland vokst fram. Via riksvei 408 har Froland forbindelse i retning Rykene og Grimstad. Riksvei 41 (markedsført som Telemarksvegen) følger Tovdalselva fra Hynneklev mot Topdalsfjorden og Kristiansand, og i motsatt vei mot Åmli og Treungen og Nissedal i Vest-Telemark.
Arendalsbanen eller Arendalslinjen, også kalt Nelaugbanen, (tidligere Treungenbanen), som er bindeledd mellom Sørlandsbanen og Arendal, går gjennom Froland kommune og har holdeplasser ved Froland kirke og Blakstad.

Næringsliv

Skogbruk og jordbruk har lenge vært viktige næringer i Froland.
Energiselskapet Arendals Fossekompani, grunnlagt 1896, driver tre kraftstasjoner i Froland og Åmli og har sin administrasjon på Bøylefoss i Froland. Nettbutikken «RC Handelen» holder også til i Froland

Skoler

Blakstad videregående skole er en av Aust-Agders største videregående skoler innen yrkesfaglig studieretning.

Historikk

Frolands verk ble grunnlagt som jernverk i 1763 og drevet slik fram til 1867. Etter hvert tok skogsdrift og sagbruk over. I dag er hovedbygningen fra 1791 fredet, og den gamle stallen brukes som kultursenter.  
Skogbrannen i Froland 2008 er en av historiens verste skogbranner i Norge. Over 10 000 dekar skog brant og ble bekjempet av om lag 300 mann fra brannvesenet, heimevernet, sivilforsvaret og Røde Kors, i tillegg til flere helikoptre. Mykland sentrum var truet av brannen fra tre sider. Flere hytter ble flammenes rov, men ingen bebodde bolighus ble rammet. Røyklukten kunne kjennes helt til Thisted i Danmark
British Grand Prix (friidrett)

British Grand Prix  (også kjent som Aviva Birmingham Grand Prix) er et årlig friidrettsstevne som arrangeres på Alexander Stadium i Birmingham i England. Det ble arrangert på Gateshead International Stadium i Gateshead fram til 2010, men ble flyttet til Birmingham fra 2011. Stevnet var tidligere en del av IAAF Grand Prix, og er nå en del av Diamond League.

Historie

Fra 2003 til 2009 var stevnet en del av IAAF Grand Prix, og fra og med 2010 er stevnet en del av Diamond League. 
Asafa Powell tangerte verdensrekorden på 100 meter ved stevnet i 2006, da han løp på 9,77 seknuder. Det to eldste stevnerekordene er fra 15. september 1991; Michael Johnson løp 200 meter på 19,94, og Mark Everett løp 800 meter på 1:43,93.
Folk og Forsvar (kontaktblad)

Folk og Forsvar er et kontaktblad som utgis av organisasjonen Folk og Forsvar. Folk og Forsvars Kontaktblad tar for seg aktuelle tema innen forsvars- og sikkerhetspolitikk. Bladet utkommer 5 ganger i året. Ansvarlig redaktør er Monica K. Mattsson Kämpe.
Freikonservative Partei

Freikonservative Partei var et konservativt politisk parti i Det tyske keiserrike fra 1866 til 1918. Parti var aktivt først og fremst i kongeriket Preussen og ble støttet av storindustrien og embetsmannsverket. Partiet stod politisk mellom det tradisjonelle Deutschkonservative Partei og Nationalliberale Partei. Etter første verdenskrig gikk de fleste av dets tilhengere over til Deutschnationale Volkspartei.
Bokbuss

Historie

Den første bokbussen i Norge begynte å kjøre i Vestfold i 1948, men tjenesten ble etterhvert en viktig kultur- og kunnskapsformidler over hele landet. I dag har kommunikasjonene blitt bedre og folks mobilitet økt. Sammen med lettere informasjonshenting via internettet og TV og andre prioriteringer innen offentlig økonomi har dette ført til at bokbusstilbudet flere steder er i ferd med å legges ned.
American Society of Composers, Authors and Publishers

American Society of Composers, Authors, and Publishers (ASCAP) er en amerikansk organisasjon som ble stiftet i 1914 for å støtte og verne interessene til etablerte forlag og komponister. Nye medlemmer ble bare opptatt ved at de sponset eksisterende medlemmer. Mot slutten av 1910-årene ble det estimert at over 90 % av notene og grammofonplatene som ble solgt i USA, ga honorar til ASCAP.
Organisasjonen hevdet i 2009 å ha 300 000 medlemmer i USA, bestående av teksforfattere, komponister og musikkutgivere.

Utgivere

De gir årlig ut priser i forskjellige kategorier, blant annet The ASCAP Film & TV Awards (ASCAP Award)
Manduca corallina

Utseende

En stor (vingespenn 104 – 110 mm) og kraftig, grønnlig grå svermer. Bakkroppen har trekantede, svarte sideflekker på det andre, tredje og fjerde leddet, ellers er kroppen ensfarget. Forvingene er grønnlig gråspraglete, hos hannen er bakhjørnene markerte. Bakvingene er mørkbrune. Larven er grønn, med knudrete hud, en hvit lengdestripe på hver side og tynne, hvite skråstriper på siden av hvert kroppsledd. Puppen har en kølleformet, fri sugesnabelslire.

Levevis

Larven lever på Cordia alliodora (familien Boraginaceae).

Utbredelse

Arten forekommer fra Venezuela i sør til Mexico i nord.
Peter Dinklage

Tidlig liv

Dinklage ble født i Morristown, New Jersey, og var sønnen av en forsikringsselger og barneskolemusikklærer. Han ble født med akondroplasi, en vanlig form for kortvoksthet.

1995-2010

Dinklage fikk sin filmdebut i Living in Oblivion (1995) hvor han spilte en frustrert skuespiller med kortvoksthet som klager på sine klisjéroller, der han spilte med Steve Buscemi. Etter en anbefaling fra Buscemi til regissøren Alexandre Rockwell, fikk Dinklage en rolle i komedien 13 Moons (2002). Han fikk gjennombruddet sitt i The Station Agent fra 2003, som ga ham nominasjoner for beste skuespiller fra Independent Spirit Awards og Screen Actors Guild Award. I denne perioden deltok han også i flere teaterstykker. Han spilte i Elf (2003) som Miles Finch, en irritabel barnebokforfatter som banker opp Buddy Hobbs (Will Ferrell) etter at han forvekslet ham med en alv. I 2005 spilte han i den kortlivet science fiction-TV-serie fra CBS Threshold. Han har også spilt i filmen Lassie (2005) som en omreisende sirkusutøver. I 2006 deltok Dinklage i krimdramafilmen Find Me Guilty og i episoder av Nip/Tuck. Han spilte seg selv i TV-serien Entourage fra HBO og hadde en rolle i TV-serien 30 Rock fra NBC.
Dinklage spilte i den britiske komedien Death at a Funeral (2007) og gjentok rollen i den amerikanske remaken fra 2010. Dinklage spilte Trumpkin i  Legenden om Narnia – Prins Caspian (2007), men filmkritiker Bill Gibron beskrev rollen hans som en «søt stereotypi som han har prøvd å unngå».

2011-i dag

Siden 2011 har Dinklage spilt Tyrion Lannister i HBOs TV-serie Game of Thrones, basert på fantasyserien En sang om is og ild av George R. R. Martin. Hans opptreden har høstet mye ros, og har gitt ham  Primetime Emmy Award for Beste mannlige birolle i en dramaserie i 2011 og 2015, samt en Golden Globe for Beste mannlige birolle i miniserie eller TV-film i 2012. Som følge av prestasjonene har navnet blitt uthevet som en av hovedskuespillerne siden andre sesong. I 2014 sa han på The Late Show with David Letterman at han hadde prøvd å lese bøkene som TV-serien var basert på, men at han ble forvirret. Han spøkte med at «George Martin, forfatteren vår, kommer sikkert til å drepe karakteren min snart siden jeg nevnte dette».
Han hadde også en rolle i den kritikerroste dramakomedien Three Billboards Outside Ebbing, Missouri (2017).
Malin Falch

Nordlys

I 2018 debuterte hun med sin første bok, Nordlys: Reisen til Jotundalen. Den handler om Sonja Solberg, med prinsessekvaliteter, som bor på Røros. Hun møter en gutt, Espen, og sammen reiser de til en parallellverden der det bor nisser, troll, vikinger og andre snakkende dyr.
Fylkesvei 5691

Fylkesvei 5691 går mellom Jonstad og Nes i Naustdal. Veiens lengde er 21,2 km.
Frem til 2019 hadde veien betegnelsen fylkesvei 512.
Kundalini

Kundalini (kuṇḍalinī, sanskrit: कुण्डलिनी, egentlig  «'sammenrullet' som en slange», er ifølge tantriske tradisjon i India og Tibet en urenergi som strømmer fra den nederste del av ryggsøylen, (rotchakra) til issen (kronechakra). En kroppslig energi som for de fleste er en ubevisst, instinktiv og libidinal kraft lokalisert nederst i ryggraden. Den blir forestilt enten som gudinnen Shakti eller som en sovende slange tre og en halv gang omslynget korsbeinet.
Energien kan aktiveres spontant eller ved hjelp av spesielle yoga-teknikker.  
Når Kundalini-energien vekkes f.eks. gjennom spirituelle øvelser, søker den å stige opp delvis eller fullstendig, gjennom en trang energikanal (sushumna nadi) i ryggsøylen. Langs sushumna ligger seks energipunkter (chakraer). Når kundalinikraften stiger opp fullstendig igjennom sushumna nadi, aktiveres chakraenes forskjellige energier. 
Når kundalinienergien stiger helt opp til krone-chakraet (sahasrara) på toppen av hodet, har personen etter hinduistisk tradisjon oppnådd spirituell opplysthet eller fullkommenhet, 'unio mystica', nirvana eller nirvikalpa samadhi, og man er fri fra karmaets hjul.
Sceneweb

Sceneweb er Norges nasjonale database for profesjonell scenekunst i Norge. Databasen gir en oversikt over premierer ved norske teater- og danseinstitusjoner og et historisk arkiv om norsk teater og dans. Der er informasjon om blant annet kunstneriske produksjoner, personer, grupper, institusjoner, spillesteder og utmerkelser innen norsk teater- og dansebransje. Databasen er i stor grad dekkende på repertoarnivå. Nytt digitalisert materiale som f.eks. foto, plakater og programmer legges inn hver dag.  
Sceneweb så dagens lys i oktober 2011. Da ble internettsiden hvor databasen formidles lansert.  
Sceneweb eies og driftes av Danse- og teatersentrum. 
I 2013 startet vi et samarbeid med Nasjonalbiblioteket som er ledende på innsamling og digitalisering.
Bowls under de britiske samveldeleker 1974

Bowls under de britiske samveldeleker  1974.  Bowls var en av flere sporter under British Commonwealth Games som ble arrangert i Christchurch på New Zealand i perioden 24. januar til 2. februar 1974.  Det var de tiende lekene i det som kom til å bli Samveldelekene (Commonwealth Games) fra 1978. I lekene i 1974 ble det konkurrert i tre øvelser i bowls, single, par og firer, kun for menn.
Alphabeta

Alphabeta var en israelsk musikkgruppe på slutten av 1970-årene, bestående av Reuven Erez, Lisa Gold-Rubin, Nehama Shutan, Ester Tzuberi og Itzhak Okev. Gruppen vant Eurovision Song Contest 1978 for Israel sammen med Izhar Cohen og sangen «A-ba-ni-bi».
Tenderlokomotiv

Et tenderlokomotiv er et damplokomotiv med fast tilkoblet vogn for vann og kull/olje, vanligvis kalt en kullvogn. Dette er den vanligste formen for damplokomotiver.
På engelsk kalles en slik vogn en tender (medfølger/oppasser), og lokomotiver som har med slike kalles derfor tenderlokomotiver. Motsetningen er tanklokomotiv der vann og kull er plassert på forskjellige steder på selve maskinen. På grunn av kullvogna har tenderlokomotiver normalt større forråd av vann og kull enn tanklokomotiver, og brukes derfor i tog som skal gå over større avstander.
Český Krumlov

Historie

Byen er første gang nevnt i 1253, og slottet ble anlagt her på den tiden, ved et vadested over Vltava, som var en viktig handelsrute i området på denne tiden. I 1302 var byen og slottet eid av adelsfamilien Rosenberg. Keiser Rudolf II av Det tysk-romerske rike kjøpte byen i 1602 og ga den til sønnen Julius d’Austria. Under tredveårskrigen etablerte habsburgerne seg her, og av den grunn ga keiser Ferdinand II av Det tysk-romerske rike byen til hoffsjefen Hans Ulrich von Eggenberg. Året etter ble Eggenberg riksfyrste, og byen ble hertugsete.
Etter at Eggenberg-familien døde ut i 1719, gikk byen over til huset Schwarzenberg.
Byen ble i 1806 en del av Keiserdømmet Østerrike og fra 1867 var det en del av dobbeltmonarkiet Østerrike-Ungarn. I 1910 hadde byen en befolkning på 8 662 innbyggere, hvorav 7 367 var tyskspråklige, og 1 295 tsjekkiskspråklige. Etter dobbeltmonarkiets sammenbrudd hørte Krummau fra oktober 1918 til september 1919 til det såkalte Bundesland Oberösterreich i den nyopprettede republikken Deutschösterreich. I 1920 ble byen formelt innlemmet i Tsjekkoslovakia gjennom Saint-Germain-traktaten. Etter Münchenavtalen av 29. september 1938 ble byen sammen med resten av Sudetenland innlemmet i Tyskland i gau Oberösterreich.
Ved avslutningen av andre verdenskrig ble byen okkupert av amerikanske styrker. Den tyskspråklige befolkningen ble fordrevet gjennom Beneš-dekretene og byen ble etnisk renset til å bli rent tsjekkisk og gjeninnlemmet i Tsjekkoslovakia.
Byen forfalt under den kommunistiske perioden, men etter Fløyelsrevolusjonen har byen blomstret opp og blitt et turistmål. Deler av byen ble imidlertid ødelagt under den store flommen i august 2002.

Egon Schiele kunstsenter

Egon Schiele Art Centra (engelsk: The Egon Schiele Art Centrum) ble etablert i Český Krumlov i 1992/1993.
Kunstneren Egon Schiele bodde noen år i byen; hans mor var opprinnelig fra Český Krumlov. Schiele laget en rekke bilder med motiver fra byen.

Marionette Museum

I den tidligere St. Jobst-kirken har det blitt etablert et museum (Muzeum Marionetek) som viser eksempler på den delen av den tsjekkiske kulturarven som marionetteteateret representerer. Museets samling omfatter også en kopi av et teater fra barokken, med kulisser, maskineri og rekvisitter fra samme epoke. I tillegg til de antikke marionettene har museet også en museumsbutikk som selger nye marionetter fremstilt av samtidsdukkemakere.
Glyserol

Historie

Den er oppdaget av svensken Carl Wilhelm Scheele i 1779.
Han kalte det glycerol, etter det greske ordet glukos (γλυκός), som betyr søt.
I 1847 ble glyserol først brukt i industri, da Ascanio Sobrero lagde glyserolnitrat (nitroglyserin) med dette stoffet.